Pettersen åpnet med to under par
Tutta gikk åpningsrunden to slag under par. Hun åpnet sterkt med tre birdier på de fem første hullene. Hun hadde i tillegg en birdie på 16. hull, men fikk også to bogeyer (hull 10 og 18). Den norske golfstjernen deler sjetteplassen med fem andre spillere. De ligger to slag bak amerikanske Beth Bader, som leder turneringen etter første runde. Pettersen jager årets første seier. Hennes beste resultat på LPGA-touren i 2012 har vært en tolvteplass. Tutta ligger på tredjeplass på verdensrankingen. Turneringen avsluttes lørdag.
Golfproffen Suzann Pettersen ligger på delt sjetteplass etter første runde av LPGA-turneringen på Hawaii.